‫- סדרה תיעודית של NETFLIX -‬
‫מפרץ האנומה ‬ ‫הוא אחד המקומות האהובים עליי בעולם.‬
‫גדלתי בהוואי. זו הייתה החצר האחורית שלי.‬
‫כאן החלה האהבה שלי לעולם הטבע.‬
‫בצעירותי, שטחי פרא ומקומות רגילים‬
‫היו היינו הך,‬
‫חלק מהותי מחיינו.‬
‫אני רוצה לוודא ‬ ‫ששטחי הפרא של העולם יישארו שם ‬
‫עבור ילדיי ונכדיי.‬
‫הצטרפו אליי כדי לחגוג את הפארקים הלאומיים ‬ ‫ושמורות הטבע היפים ביותר שלנו,‬
‫למסע דרך פלאי הטבע ‬ ‫שהם חלק מזכות האבות המשותפת שלנו.‬
‫- עולם מופלא -‬
‫אימא שלי נהגה לספר לי שבזמן ההיריון,‬
‫היא נהגה לבוא, לשבת, להקשיב לאוקיינוס‬
‫ולהסתכל על הגלים המלחכים ‬ ‫את שוניות האלמוגים.‬
‫היא נהגה להתבדח ולומר ‬ ‫שזו הסיבה שאני כה רגוע.‬
‫ביליתי כאן זמן רב,‬ ‫אפילו לפני שהגחתי לאוויר העולם.‬
‫כשהייתי בן שש, ‬ ‫מפרץ האנומה הצטרף למספר ההולך וגדל‬
‫של שטחי פרא מוגנים.‬
‫מה שהחל בתור רצון משותף להגן על שמורות טבע‬ ‫כדי שאנשים יוכלו ליהנות מהן‬
‫הפך לתנועה עולמית‬
‫לשמר את האזורים הללו לדורות הבאים.‬
‫זהו מקום מפלט מקשיי היום-יום‬
‫ומקור השראה עבור ילדינו.‬
‫השמורות מהוות חוף מבטחים ‬ ‫עבור מינים בסכנת הכחדה,‬
‫כמו גם חממה למחקר מדעי.‬
‫הן לא רק מטפחות ‬ ‫את מערך החיים הגדול ביותר בעולם,‬
‫אלא גם מווסתות את האקלים שלנו,‬
‫מנקות את האוויר שלנו,‬
‫ומטהרות את המים שלנו.‬
‫כאשר החלה האנושות להגן על שטחי הפרא הללו,‬
‫לא הבנו עד כמה הם יהיו חשובים.‬
‫כיום, הם משמשים ככמה מהמאחזים האחרונים‬
‫של שמורות טבע וחיות בר.‬
‫חלק מהשמורות כל כך מרוחקות‬
‫עד שאנחנו מתחילים לגלות את סודותיהן ‬ ‫רק עתה.‬
‫קחו לדוגמה את הפארק הלאומי לואנגו בגאבון,‬ ‫השוכן לחופה המערבי של אפריקה.‬
‫זהו מקום מפלט לחיות יער טרופיות.‬
‫אך רבים מהיצורים כאן נמשכים לאותו המקום.‬
‫לחוף הים.‬
‫אחד המקומות האחרונים ‬ ‫בו יער הגשם העצום של קונגו‬
‫פוגש באוקיינוס האטלנטי.‬
‫התאו רועה בצמחייה‬
‫המצופה במלח ים…‬
‫מינרל שקשה למצוא ביער הגשם.‬
‫חזיר נהרות…‬
‫עם חשק למאכלי ים טריים.‬
‫פילי יער מגיעים לחוף הים ‬ ‫ומתרועעים עם ענקים ימיים.‬
‫כדוגמת צב ים גלדי במשקל טון.‬
‫ויש כאן יצור אחד‬
‫שהבין איך להפיק את המיטב ממנעמי חוף הים.‬
‫בשעות היום היפופוטמים ‬ ‫נשארים בלגונות מים מתוקים.‬
‫מוצאים מחסה מפני השמש.‬
‫עם רדת הערב,‬
‫הם צועדים אל היבשה,‬ ‫אל אזורי המרעה האהובים‬‫ ‬ ‫עליהם.‬
‫אבל לא הבחור הזה.‬
‫יש לו רעיונות אחרים.‬
‫הוא הולך ישר אל הגלים.‬
‫גופו השוקל שלושה טונות ‬ ‫מרגיש קל יותר במים מלוחים.‬
‫הגלים שוטפים ממנו את הטפילים‬
‫ומרגיעים את מכאובי היום.‬
‫אין מקום אחר בו תוכלו לראות היפופוטם ‬ ‫במימי האוקיינוס האטלנטי.‬
‫אבל הוא לא הגיע לכאן רק כדי לטבול במים.‬
‫הוא רוצה לתפוס גלים.‬
‫הוא רוכב צפונה על גלי האוקיינוס,‬
‫לאורך החוף.‬
‫עד שהוא מגיע למקום האהוב עליו לארוחת הערב.‬
‫עכשיו, כשיש לו תיאבון, ‬ ‫הוא יבלה את כל הלילה במרעה.‬
‫בעוד השמש שוקעת על קו החוף הזה, ‬ ‫היפופוטמים אחרים הולכים בעקבותיו.‬
‫עוזבים את הלגונות שלהם כדי לתפוס גלים.‬
‫ההיפופוטמים הגולשים של לואנגו.‬
‫זה רק מראה‬
‫שעולם הטבע ימשיך להפתיע אותנו‬
‫כל עוד נאפשר לו לשגשג.‬
‫המאחזים האחרונים שנותרו בטבע‬
‫נמצאים לרוב באזורים שקשה להגיע אליהם,‬
‫מה שהופך את הפארקים הלאומיים ‬ ‫למקומות מפלט חשובים ורבי ערך‬
‫עבור חיות אייקוניות‬
‫כמו גם עבור יצורים נדירים ומדהימים.‬
‫בצידה השני של יבשת אפריקה, באי מדגסקר,‬
‫נמצא הפארק הלאומי המרוחק צינגי דה במראהה.‬
‫מבצר האבן הבלתי נגיש הזה‬
‫עודד התפתחות מינים ‬ ‫שלא ניתן למצוא בשום מקום אחר בעולם.‬
‫איגואנת סלעים‬
‫אשר נתגלתה לאחרונה ולא צולמה מעולם.‬
‫אצבעותיה וטופריה הארוכים ‬ ‫עוזרים לה לאחוז בפני הסלע התלולים.‬
‫היער המקיף את הפסגות ‬ ‫מגונן על יצורים נדירים‬
‫המצויים רק בצינגי.‬
‫כולל אחד מתושביו החמקמקים ביותר של הפארק.‬
‫סיפאקה ע"ש ון דר דאקן.‬
‫רבים מהלמורים הללו הנמצאים בסכנת הכחדה ‬ ‫מחשיבים את הפארק לביתם.‬
‫כמו רוב הפרימטים, הם מבלים את מרבית זמנם ‬ ‫בעצים הבטוחים.‬
‫לקבוצה הקטנה הזו יש אחריות מסוג חדש.‬
‫הוא בן שמונה שבועות בלבד, ‬ ‫ובקרוב יעמידו את כוחו למבחן.‬
‫אז אימא מעניקה לו עידוד רב.‬
‫היא מחזקת את בטחונו העצמי ‬ ‫על מנת שיוכל לעזוב אותה…‬
‫ולחקור את עולמו החדש.‬
‫טיפוס וקפיצה‬
‫הם האימון הטוב ביותר לחיים בפארק הזה.‬
‫עם הזמן הוא יקפוץ לגובה של תשעה מטרים ‬ ‫בזינוק אחד.‬
‫עד אז, צעדים קטנים.‬
‫החום המעיק אולי לא מרתיע אותו,‬
‫אך האחרים משמרים את האנרגיה שלהם‬
‫על ידי כך שהם נחים בצל.‬
‫העונה היבשה בשיאה.‬
‫הסיפאקות מסתמכות לרוב על עלים ‬ ‫בשביל אוכל ומים.‬
‫אבל המשאבים בחלקת היער שלהם ‬ ‫הולכים ואוזלים.‬
‫האוכל הטרי היחידי‬ ‫נמצא במקומות מחסה קטנים ומוצלים‬
‫המפוזרים בין הפסגות.‬
‫הנקבות החליטו שהגיע הזמן לפעול.‬
‫מבוך של צריחים מסולעים וחדים כתער‬
‫עומד בינן לבין הישרדות.‬
‫למטה, תהום פעורה.‬
‫התינוק חייב להפעיל את כל כוחו ‬ ‫כדי להיאחז באימו.‬
‫משקלו הנוסף משמעו ‬ ‫שעל כל תנועה שלה להיות מדויקת.‬
‫צעד שגוי אחד עלול להיות קטלני.‬
‫זהו מבוך, ‬
‫אבל הם מכירים דרך סודית.‬
‫יום אחד גם הוא ילמד אותה,‬
‫אך לעת עתה, עליו רק להחזיק… חזק.‬
‫ציידים מומחים מפטרלים ‬ ‫מעל פני הסלע החשופים.‬
‫אסור להם להישאר כאן.‬
‫אימא עושה מאמץ אחד אחרון…‬
‫היא מתקרבת למקום בטוח…‬
‫עד שלבסוף…‬
‫הם מגיעים למקום מקלט החבוי בינות לסלעים…‬
‫ומלא בעלים עסיסיים.‬
‫מסע מתיש ולא ייאמן.‬
‫מסע שעליו הוא יחזור פעמים רבות‬
‫בשנים הבאות.‬
‫ככל שהפארק הלאומי מבודד יותר,‬
‫כך היצורים שבו בלתי רגילים‬
‫והתנהגותם יוצאת דופן.‬
‫לכן חשוב במיוחד להגן על איים.‬
‫כדוגמת האי הזה בדרום יפן.‬
‫בו ממוקמים הפארק הלאומי יאקושימה ‬ ‫ויער עתיק.‬
‫טחב מרפד את פני הקרקע.‬
‫שורשיהם של עצי תאנה ופיקוס ‬ ‫משתרגים בתוואי השטח.‬
‫ארזים יפניים ענקיים,‬
‫חלקם בני יותר מ-1,000 שנה, ‬ ‫מתנשאים גבוה מעל.‬
‫הבידוד עיצב את היצורים החיים כאן.‬
‫יצורים רבים החיים על איים הם קטנים יותר ‬ ‫מבני דודם היבשתיים.‬
‫גובהו של אייל הסיקה הזה ‬ ‫הוא 90 סנטימטרים בלבד.‬
‫דיאטת העלים היבשים שלו משביעה,‬
‫אך יש טעימות ממנה.‬
‫והיא לא מספקת את התשוקה למשהו מתוק.‬
‫אילו רק יכול היה להגיע לפירות ‬ ‫ולפירות היער שלמעלה.‬
‫אבל יש מציאות ביאקושימה.‬
‫אם יודעים איפה למצוא אותן.‬
‫קופי מקוק יפניים.‬
‫זו החבורה אותה הוא קיווה למצוא.‬
‫כעת עליו רק להיות סבלני.‬
‫קופי המקוק הם המפתח‬
‫לאוכל המתוק ביותר ביער.‬
‫אומרים ש"שווה לחכות".‬
‫כל האיילים יודעים שהקופים הללו‬
‫אוכלים בצורה מבולגנת.‬
‫האוכל שנופל להם עמוס בסוכרים.‬
‫אבל אין מספיק לכולם.‬
‫האייל מפיק את המירב מהסעודה כל עוד אפשר.‬
‫אך אייל שדעתו מוסחת הוא הצעצוע המושלם.‬
‫מסתבר שאין ארוחות חינם.‬
‫בתמורה לכך שאכל לשובע,‬
‫האייל עושה להם סיבוב.‬
‫כדאי לשמור על בעלי בריתך לצידך.‬
‫אבל אין ספק שזו התחנה הסופית.‬
‫הפארקים הלאומיים מספקים לחיות הבר ‬ ‫הרבה יותר מאוכל ומקום מקלט.‬
‫אנחנו עדיין לומדים את היתרונות האמיתיים ‬ ‫להגנה על שמורות הטבע.‬
‫בשנת 1872,‬
‫ילוסטון, במערב ארצות הברית,‬
‫הפך לפארק הלאומי הראשון בעולם.‬
‫שמונה מיליון דונם של מרחבי פרא בהרי הרוקי.‬
‫פארק פעיל מבחינה גיאולוגית‬
‫ומרהיב.‬
‫חי בו הריכוז הגדול ביותר של חיות בר‬
‫ב-48 המדינות התחתונות.‬
‫אחד הרעיונות הגדולים ביותר של אמריקה.‬
‫הפארק הוקם לרווחתו ולהנאתו של העם.‬
‫והעניין תפס והצית תנועה עולמית.‬
‫כיום, כ-15 אחוזים מהיבשה‬
‫וכמעט שמונה אחוזים מהאוקיינוסים שלנו ‬ ‫הם מוגנים.‬
‫רובם עוד בימי חיי.‬
‫למדנו להכיר בערכם האמיתי ‬ ‫של שטחי הפרא האחרונים הללו‬
‫ושמה שקורה בפארקים שלנו, ‬ ‫משפיע על כולנו.‬
‫קחו לדוגמה את יערות הגשם.‬
‫הם מהווים בית ‬ ‫ליותר ממחצית מהחיים על פני היבשה.‬
‫אם אינכם בטוחים ‬ ‫מדוע צריך להגן על המגוון הביולוגי הזה,‬
‫תחשבו על זה. רבע מכל התרופות שלנו,‬
‫מקורו ביערות גשם.‬
‫אנחנו עדיין מגלים תגליות רפואיות חדשות‬
‫המסתתרות לעיניי כל.‬
‫בפארק הלאומי מנואל אנטוניו, בקוסטה ריקה,‬
‫אפילו פרצופים מוכרים מצליחים להפתיע אותנו.‬
‫עצלן תלת-אצבעי נהנה מהשמש.‬
‫הוא בעל חילוף החומרים ‬ ‫האיטי ביותר מכל היונקים,‬
‫ולא יכול להרשות לעצמו לבזבז אנרגיה.‬
‫אבל הוא רעב.‬
‫למרבה המזל, הוא לא צריך להרחיק לכת.‬
‫כשלוקח לך חודש לעכל עלה אחד בודד,‬
‫מוטב כבר שתחפש את העלה הנכון.‬
‫כמו כל העצלנים, הוא מתקשה לראות.‬
‫אז הוא מרחרח ‬ ‫בחיפוש אחר העלים הטובים ביותר.‬
‫הוא מוותר על העלים הישנים.‬
‫עד שהוא מוצא את העלה המושלם.‬
‫אבל הוא ייאלץ להמתין עם ארוחת הערב.‬
‫הגשם מצנן אותו.‬
‫בניגוד לקופים,‬
‫הוא לא יכול להתחמם ‬ ‫על ידי כך שינוע במהירות.‬
‫אך יער הגשם מספק את הכיסא הנוח האידאלי,‬
‫ממנו ניתן לבצע תעלול מגניב.‬
‫הוא משנה את צבעו, ההופך לירוק בוהק.‬
‫אצות, אשר נמצאו עד כה רק על עצלנים,‬
‫הן אלו שמעניקות לו את הגוון הייחודי.‬
‫וזה עוד לא הכול.‬
‫ממלכה זעירה שלמה חיה בפרווה שלו.‬
‫זהו ביתם של לפחות 80 מינים…‬
‫לרבות עש עצלן,‬
‫המבלה את חייו הבוגרים על מארחו האדיב.‬
‫השילוב המושלם של פרווה עבה ולחה, ‬ ‫אשר השמש חיממה,‬
‫מבטיחה את שגשוגו של העולם הקטן ‬ ‫החי בפרוותו.‬
‫לכן מדענים מאמינים שהעצלן הזה‬
‫יכול עכשיו להועיל לכולנו.‬
‫הוא כמו מפעל קטנטן לייצור תרופות.‬
‫פטריות הנמצאות בפרוותו מייצרות כימיקלים‬
‫שיכולים להילחם בסרטן, מלריה,‬
‫וחיידקי-על העמידים לאנטיביוטיקה.‬
‫אם נצליח להגן עליו ועל יער הגשם שלו,‬
‫העצלן הישנוני הזה עוד יציל את כולנו.‬
‫על מנת לשמור על הפארקים שלנו ‬ ‫ועל כל תושביהם,‬
‫עלינו להגן גם על בריאותם של האדמות ‬ ‫ושל המים הנמצאים מעבר לגבולותיהם.‬
‫משום שכל שמורת טבע מוגנת, ‬ ‫מרוחקת ככל שתהיה,‬
‫קשורה לעולם החיצון…‬
‫באמצעות תנועתם של הרוח,‬
‫המים,‬
‫וחיות הבר.‬
‫מעל לחופה הצפוני של אוסטרליה,‬
‫רבע מיליון אווזים עורבנים עפים יחד…‬
‫לכיוון הפארק הלאומי קקדו.‬
‫נוף הנשלט על ידי ביצות, נהרות ובילבונגים,‬
‫שם המים המשנים את מסלולם ‬ ‫מעצבים את גורלם של כולם.‬
‫בעונה היבשה, האווזים זוללים ערמוני מים,‬
‫אותם הם מלקטים במים רדודים בוציים.‬
‫אך מזלה הטוב של חיה אחת, ‬ ‫עלול להוות סכנה לחיה אחרת.‬
‫תניני הים,‬
‫הזוחלים הגדולים ביותר בעולם.‬
‫העונה היבשה היא תקופה מסוכנת לטורפים האלה.‬
‫זכר באורך ארבעה מטרים וחצי ‬ ‫המנסה לפלס את דרכו למים עמוקים יותר‬
‫חייב לעבור דרך שטח של יריב.‬
‫אך שווה להמר.‬
‫תנינים שלא זזים בזמן מסתכנים בכך שייקברו‬
‫בבוץ המתייבש.‬
‫אך הוא מצליח להגיע אל מערכת הנהרות ‬ ‫המחברת את קקדו לים.‬
‫כעת משימתו תופסת תאוצה.‬
‫הוא מוותר על טרפו הרגיל.‬
‫יש אפשרויות בחירה טובות יותר ‬ ‫במקום אליו מועדות פניו.‬
‫מעבר קאהיל,‬
‫כביש אשר הופך מוצף ‬ ‫רק כאשר מתרחשת הגאות הגבוהה ביותר בשנה.‬
‫הוא תזמן זאת באופן מושלם.‬
‫בשעה שמימי הנהר עולים, ‬ ‫קיפונאים אשר הגיעו מהים,‬
‫מנצלים את ההזדמנות היחידה לחצות את המעבר‬
‫ולהמשיך במסעם במעלה הנהר, ‬ ‫אל אזורי הרבייה שלהם.‬
‫התנינים יודעים זאת…‬
‫מה שככל הנראה הופך את זה ‬ ‫להתקהלות הגדולה ביותר‬
‫של תניני ים על פני כדור הארץ.‬
‫אך המים כל כך גועשים, ‬ ‫עד שהוא לא מצליח לראות את הדגים.‬
‫הוא פורס את גפיו‬
‫ומכוון את אצבעותיו.‬
‫קשקשיו מכוסים בחיישני לחץ.‬
‫בעזרת פריסת הגפיים, ‬
‫הוא יכול לחוש בדיוק רב יותר ‬ ‫בתנועותיו של טרפו.‬
‫הקיפונאים המונעים על ידי אינסטינקט, ‬ ‫לא יחזרו על עקבותיהם.‬
‫נשיכתם של הטורפים הקדמונים הללו ‬ ‫היא החזקה ביותר בממלכת החיות.‬
‫ואז, שעה בלבד לאחר הגאות…‬
‫הכול נגמר.‬
‫הוא שב אל חיי הבדידות שלו,‬
‫אל ההגנה שמספק הפארק,‬
‫ואל השפע העצום המגיע מהים שמעבר לקקדו.‬
‫שונית המחסום הגדולה של אוסטרליה.‬
‫2,400 ק"מ של שוניות, אטולים ואיים.‬
‫מערכת שוניות האלמוגים הגדולה בעולם.‬
‫רובה הוכרזה כפארק ימי מוגן.‬
‫מתחת לפני המים,‬
‫מגוון ביולוגי עצום של חיים.‬
‫זהו מטרופולין תת ימי עמוס.‬
‫האלמוגים מייצגים ‬ ‫רק אחוז אחד מהחיים באוקיינוס,‬
‫אך מסייעים לכמעט רבע מבעלי החיים הימיים.‬
‫שונית המחסום הגדולה היא כה מופלאה‬
‫כך שאפילו המקום הקטן ביותר כאן, ‬ ‫משחק תפקיד גדול.‬
‫אורכו של ריין איילנד הוא 800 מטרים בלבד.‬
‫רצועת חוף קטנטנה באוקיינוס עצום.‬
‫הפארק מהווה גלגל הצלה עבור 90 אחוזים‬
‫מצבי הים הירוקים ‬ ‫הנמצאים בסכנת הכחדה שבאזור.‬
‫בכל קיץ, אלפים מהם עוברים מרחקים עצומים ‬ ‫על פני האוקיינוס השקט‬
‫על מנת להגיע אל האי הקטנטן הזה…‬
‫אתר הקינון הגדול ביותר בעולם ‬ ‫של צב הים הירוק.‬
‫בכל עונה מוטלות בחול כמעט מיליון ביצים…‬
‫כפי שהוטלו כבר אלף שנה.‬
‫אך עולמנו משתנה במהירות.‬
‫כיום, לקצב המואץ של שינויי האקלים‬
‫יש השפעה הרסנית.‬
‫מינו של אבקוע נקבע ‬ ‫על ידי טמפרטורת הקן שלו.‬
‫חול חם יותר משמעו ‬ ‫שקרוב ל-99 אחוזים מהביצים שיבקעו כאן‬
‫יהיו נקבות.‬
‫וזה לא הכול.‬
‫כדור הארץ המתחמם ומפלס המים העולה,‬
‫עלולים לגרום לכך שאתרי הקינון יוצפו ‬ ‫והביצים יטבעו.‬
‫כשרוב החוף נמצא סנטימטרים ספורים ‬ ‫מעל פני הים,‬
‫ריין איילנד נמצא בסכנה גדולה.‬
‫אומרים שאנחנו הדור הראשון‬
‫שחש את השפעתה של התחממות כדור הארץ.‬
‫והדור האחרון שיוכל לעשות משהו בנדון.‬
‫על הפארקים שלנו, כמו גם על שאר כדור הארץ,‬
‫מאיים כעת מזג אוויר קיצוני,‬
‫זיהום הולך וגובר,‬
‫ואובדנם של מגוון ביולוגי ובתי גידול.‬
‫חלק מזה קורה כתוצאה ‬ ‫מהבחירות היום-יומיות של כולנו.‬
‫אנו מסכנים את איכות החיים שלנו…‬
‫ואת איכות החיים של הדורות הבאים.‬
‫אבל אנחנו לא חסרי אונים.‬
‫אנחנו יכולים לשנות את המצב.‬
‫אם נפעל עכשיו.‬
‫בחלק מהמקומות המוגנים כבר התחלנו לפעול.‬
‫בלב ליבה של אפריקה, ‬ ‫נמצא הפארק הלאומי וולקנו ברואנדה.‬
‫אחרי שהמדינה נקרעה לגזרים בעקבות רצח עם,‬
‫האומה הקטנה הזו בנתה את עצמה מחדש.‬
‫ובשעה שרואנדה החלימה,‬
‫היא החליטה לתת עדיפות לשימור.‬
‫פועלים מעבדים את האדמה הגעשית הפורייה ‬ ‫עד שהיא פוגשת בקיר אבן מוצנע.‬
‫מעבר לגבול,‬
‫נמצאת אחת משתי האוכלוסיות האחרונות ‬ ‫של גורילות ההרים הנמצאות בסכנת הכחדה.‬
‫המשפחה מפיקה את המירב מהבמבוק.‬
‫בלהקה הזו ישנן תשע נקבות,‬
‫כולל האם הזו עם בנה הרך.‬
‫הגורילה הצעירה ביותר בפארק כולו.‬
‫היא רק בת שלושה שבועות ‬ ‫ובקושי מצליחה להרים את ראשה.‬
‫בעוד מספר חודשים יינתן לה שם‬
‫על ידי ממשלת רואנדה בטקס החוגג ‬ ‫את הגעתה של כל גורילה חדשה.‬
‫הגורילה הזו ושבעת אחיה ‬ ‫הם חלק מילודה מואצת.‬
‫שבה הוכפל מספרן של גורילות ההרים.‬
‫בזמן שאביהם, מירמבו,‬
‫תופס תנומה קלה,‬
‫בנו בן השלוש, פרדיסו,‬
‫משגיח על המשפחה.‬
‫נראה שהוא להוט להרשים את אבא…‬
‫ויש לו את כל התכונות של מנהיג עתידי.‬
‫אבל נדרשת עוד קצת עבודה.‬
‫הפארק הלאומי וולקנו הוא גן עדן לגורילות,‬
‫אך זה לא תמיד היה כך.‬
‫לפני 40 שנה בלבד, ציד בלתי חוקי ‬ ‫והרס של בתי גידול היו תופעה שכיחה.‬
‫אך המאמצים להגן על הגורילות משמעם שהיום,‬
‫מירמבו ובני משפחתו בטוחים מכל רע.‬
‫אפילו כשיעזבו את סביבת היער הבטוחה.‬
‫הם חוצים בזהירות את חומת הפארק.‬
‫גם אחרים יוצאים מהפארק בחיפוש אחר מטעמים.‬
‫גנון זהוב נדיר שחי בהרים הללו בלבד‬
‫מגיע לסחוב תפוחי אדמה.‬
‫אך לא מאונה כל רע לחיות הבר.‬
‫והחקלאים גם לא מפסידים מכך.‬
‫משלמים להם תמורת יבולים שניזוקו,‬
‫והכנסות מתיירות חיות הבר ‬ ‫מושקעות מחדש בקהילות המקומיות.‬
‫כלומר, אנשים יכולים לחיות עם הטבע ‬ ‫באופן בר-קיימא.‬
‫וישנן תוכניות להגדיל את הפארק.‬
‫דבר המבטיח שעד שפרדיסו ישלוט כאן,‬
‫העתיד שלו ושל בני מינו יהיה מובטח.‬
‫מאמצי שימור פעילים אחראים להגנה‬
‫על רבים מהפארקים הלאומיים בעולם ותושביהם.‬
‫בילוסטון נכללים בתוך כך מינים‬
‫אשר מהווים את אבני היסוד לזהותה של אומה.‬
‫לפני קצת יותר ממאה שנה,‬
‫הביזון האמריקאי היה בסכנת הכחדה.‬
‫כיום, בינות לעצים המספקים הגנה,‬
‫נמצאת עגלת ביזון בת דקות ספורות בלבד.‬
‫בקרוב היא תהיה מספיק חזקה לחקור את עולמה‬
‫ולפגוש את חבריה.‬
‫כ-5,000 ביזונים משוטטים כיום בילוסטון,‬
‫אטרקציה מרכזית עבור מיליוני המבקרים‬
‫המגיעים מדי שנה לפארק.‬
‫לעולם לא אשכח איך הרגשתי ‬ ‫כשראיתי ביזון לראשונה.‬
‫כאן, בתור ילד,‬
‫התחלתי לראשונה להוקיר באמת את מקומי בטבע.‬
‫את העובדה שאני חלק ממשהו ‬ ‫הרבה יותר גדול ממני.‬
‫הלוואי שכולם היו יכולים לבקר בפארק לאומי.‬
‫לחוות את האושר הצרוף ואת נפלאות הטבע.‬
‫להבין שכל אחד מאיתנו ‬ ‫הוא חלק מעולם הטבע יקר הערך.‬
‫כל נשימה שלנו.‬
‫כל כוס מים שאנו שותים.‬
‫רבות מהתגליות הרפואיות ומהמדעיות ‬ ‫שאנו מגלים.‬
‫מארג שטחי הפרא ‬ ‫מתקשר לחיינו בדרכים כה רבות.‬
‫עלינו להגן עליהם,‬
‫לדאוג להם,‬
‫ולהוריש את שטחי הפרא הללו ‬ ‫לדורות הבאים.‬
‫הצטרפו אליי בשעה שנחקור ‬ ‫את פלאיהם וסודותיהם‬
‫של כמה מהפארקים הלאומיים ‬ ‫המופלאים ביותר בעולם.‬
‫תרגום כתוביות: תמר פימה‬